***PRESSEMELDING Oslo, 1. oktober 2016***

**Fra Maxbo til Montér i Hurdal**

Den siste tiden har det vært hektisk aktivitet i byggvarehuset til Flaen Sag & Høvleri, Vestsidevegen 3 Hurdal. Det er mye som skal på plass når butikken forlater Maxbo til fordel for Montér-kjeden**.**

**Et løft for ansatte og kunder**   
Overgangen fra Maxbo til Montér skjer offisielt den 1. oktober 2016. Montér sitt eget butikkteam har tegnet opp en helt ny butikk som vil fremstå som mer oversiktlig og arealeffektiv når den er ferdig rigget.

‒ Vi er veldig fornøyde med at vi nå går over til Montér. Dette tror jeg blir et løft både for både ansatte og våre kunder. Montér-kjeden har et godt konsept og et utfyllende utvalg av byggevarer og løsninger, sier Daglig leder Håkon S. Rognlien.

**Åpningsfest 15. oktober**   
Det bygges nå nye utstillinger og nye leverandører kommer på plass i butikken. Målet er å få alle detaljer på plass til den store åpningsfesten som blir den 15. oktober. Da blir det underholdning, matservering, konkurranser og gode tilbud for alle som tar turen innom. Rognlien forteller at butikken vil være i normal drift i overgangsperioden frem til åpningsfesten, og han ser frem til å presentere den ferdige butikken for sine kunder.  
  
**Nasjonal kjede med lokalt fokus**  
Montér er en nasjonal byggevarekjede med 89 butikker. Butikkene tilbyr et bredt utvalg av byggevarer og tjenester.

‒ Det er mye logistikk involvert i byggevarebransjen og skal man kunne tilby kunden rett produkt til riktig pris er det viktig med sentral innkjøpskraft og godt utbygd logistikk. For kunden er det fagkunnskap og forståelsen av det lokale markedet som er viktig. Vi er derfor veldig glade for at vi nå får med en så kunnskapsrik og dyktig gjeng fra Hurdal med på laget, avslutter Anniken Wollan som er markedsansvarlig for Optimera Handel.

**Montér Hurdal**  
Vestidevegen 3  
2090 Hurdal  
Åpningstider:

Mandag-fredag: 08-17  
Lørdag: 09-15

For ytterligere informasjon, kontakt:   
  
Anniken Wollan Håkon S. Rognlien  
Markedsansvarlig Optimera Handel Daglig leder  
Optimera AS Flaen Sag & Høvleri AS  
+47 909 44 077 +47 924 47 939

Optimera er Norges største aktør innen salg og distribusjon av byggevarer, trelast og interiør med 152 utsalgssteder, 1900 ansatte og over 7 milliarder kroner i omsetning. Virksomheten innbefatter   
Optimera Proff, Optimera Handel, Optimera Byggsystemer og kjedene, Byggi, Flisekompaniet og Montér.

Optimera er en del av det internasjonale konsernet Saint-Gobain som har 193.000 medarbeidere i 64 land og er Europas største distributør av byggevarer.

.